Proiectul didactic al lecției
Disciplina: Chimia
Clasa: a X-a, uman
Unitatea de conținut: Metalele în viața noastră
Numărul lecției în unitatea de conținut (conform proiectării didactice de lungă durată): 4/5
Subiectul lecției: Sărurile de sodiu, potasiu, calciu cu importanță vitală și industrială: compoziția și utilizarea. Seria genetică a metalelor.
[bookmark: _in3pc4ojnjod]Durata lectiei: 45 min
Unități de competență:
5.5. Formularea concluziilor personale referitoare la beneficiile/efectele negative ale utilizării aliajelor, metalelor și compușilor lor.
Obiectivele lecției: La finele lecției, elevii vor fi capabili:
O.1. - să coreleze proprietățile sărurilor cu utilizările lor practice în viața cotidiană și industrie;
O.2. - să identifice tipul de serie genetică corespunzător unui metal, în funcție de activitatea chimică a acestuia;
O.3. - să scrie corect ecuațiile reacțiilor chimice care descriu transformările din seriile genetice ale metalelor;
O.4. - să manifeste interes pentru înțelegerea rolului sărurilor în natură și în activitatea umană, utilizând raționamentul chimic în rezolvarea sarcinilor de lucru.
Tipul lecției: lecție de formare a capacităților de dobândire a cunoștințelor.
Tehnologii didactice:
1. Forme:
· frontală;
· în perechi;
· în grupuri.
2. Metode:
· conversația;
· discuția dirijată; 
· algoritmizarea;
· problematizarea;
· expunerea orală
· metoda lucrului cu manualul.
3. Mijloace de învățământ:
· Curriculum național. Chimie pentru clasele X – XII, aprobat prin ordinul Ministerului Educației, Culturii și Cercetării nr. 906 din 17.07.2019;
· Ghid de implementare a curriculumului la disciplina Chimie în clasele X – XII. Chișinău, ediția 2020;
· Chimie, manual pentru cl. a X-a de liceu profil real, profil umanist. Chișinău: Editura ARC, 2020. Velișco N., Kudrițcaia S.;
· Repere metodologice privind organizarea procesului educațional la disciplina Chimie în anul de studii 2023 – 2024
· Tabelul solubilității
· https://learningapps.org/12248103
Evaluarea: formativă, evaluare orală, reciprocă;  produse: răspuns oral.
Scenariul lecției
	Etapele activității didactice
	Obiective
	Demers acțional al lecției
	Timp
(în minute)
	Tehnologia realizării
(Metodă/Formă de activitate/Resurse)

	Evocare
	







O.1.
	Momentul organizatoric:
· Pregătirea materialelor necesare
· Verificarea temei de acasă prin analiza frontală a rezolvărilor sarcinilor propuse.
Profesorul prezintă pe masa de demonstrație câteva săruri colorate (solide sau soluții): CuSO4 (albastru), KMnO4 (violet), FeCl3 (brun-gălbui), NaCl (alb).
· Ce sunt sărurile?
· Precizați ce informații oferă formula despre compoziție;
· De ce aceste substanțe, deși fac parte din aceeași clasă, au aspect atât de diferit?
· Ce anume le dă culoarea?
Profesorul anunță tema lecției și obiectivele.

Activitate frontală

Conversația 


Discuție dirijată

Brainstorming

	Realizarea sensului
	



O.1.




O.2.





O.3.






O.4.



	Clasa lucrează în echipe. Fiecare echipă realizează sarcinile propuse:
Fiecare echipă deleagă un reprezentant să scrie la tablă rezolvarea problemelor.
Grupul 1: 
· Asociați proprietățile studiate ale compușilor specifici (NaHCO₃, CaCO₃, AgNO₃ etc.) cu aplicații reale în industrie, medicină, construcții, agricultură etc.
Grupul 2: 
· stabiliți tipul de serie genetică corespunzătoare metalului primit;
· alcătuiți seria genetică completă;
· justificați ordinea substanțelor.
Prezentare scurtă și comparativă între seriile obținute.
Grupul 3: 
· Demonstrați, prin ecuații chimice sau experimental, că la dizolvarea în apă a unui amestec de Na, Na₂O și NaOH se obține soluția unei singure substanțe.
Elevii:
· scriu ecuațiile reacțiilor;
· formulează concluzia.
Accent se pune pe coerența logică a transformărilor.
Grupul 4: 
Construirea unei serii genetice din substanțe date Ca, CaO, Ca(OH)₂, CaCl₂, HCl, CO₂, H₂SO₄
Sarcini:
· selectați substanțele care alcătuiesc o serie genetică;
· scrieți ecuațiile reacțiilor chimice;
· precizați condițiile de desfășurare ale reacțiilor.
Grupul 5: 
Rezolvați problema: Hidroxidul de fier (III) cu masa de 428 g se descompune prin încălzire. Oxidul obținut este redus cu hidrogen.
Sarcini:
· scrieți ecuațiile reacțiilor;
· verificați dacă volumul de 22,4 L H₂ (c.n.) este suficient;
· calculați masa fierului obținut.
Elevii discută pașii de rezolvare și formulează concluzia.

Conversația

Explicația

Discuție dirijată

Lucrul cu manualul
Activitate în grup
Experiment chimic
Caietul de lucru

Problematizarea

Algoritmizarea

	Reflecție
	O.1.

O.2.

O.3.

O.4.
	Pentru consolidarea cunoștințelor se propune elevilor următoarele sarcini:
· Fiecare elev primește o fișă cu următorul exercițiu de tip lanț de reacții (bazat pe textul suport despre fosfați): „Din roca numită fosforit se obține un îngrășământ valoros numit superfosfat simplu. Scrie ecuația reacției a fosforitei cu acidul sulfuric conc.”
· Profesorul citește afirmații, elevii răspund prin adevărat/fals:
· Toți nitrații se dizolvă în apă. 
· Sarea AgCl este un precipitat de culoare galbenă. 
· Prin reacția dintre un acid și o bază se obține întotdeauna o sare și apă. 
· Carbonatul de sodiu se descompune la încălzire. 
Dacă afirmația este falsă, precizați versiunea corectă.
· https://learningapps.org/12248103 

	Activitate frontală
Caietul de lucru

Problematizarea

Algoritmizarea


	Extindere/extensie
	O.4.

	Tema pentru acasă, de realizat un mini-proiect individual: 
Alege 3 produse din casă care conțin săruri (ex: sare de bucătărie, pastă de dinți cu NaF, lapte de magnezie, bicarbonat, îngrășământ).
Pentru fiecare, scrie:
· Numele comun și formula chimică
· Proprietatea chimică/fizică care justifică utilizarea
· O reacție chimică relevantă (dacă există)
	1
	Activitate individuală




